Diari Oficial de la Generalitat Valenciana


Sumari del DOGV 7834, del 22-07-2016 (2016/5250)

RESOLUCIÓ de 27 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 146/11-AIA Requena.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7834

Data del DOGV
:   22-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5250


Data del document
:   27-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 27 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 146/11-AIA Requena. [2016/5250]  
De conformitat amb l'article 47.3 de la Llei 21/2013, de 9 de desembre, d'Avaluació Ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental,resolc:  
  
  
Publicar en el Diari Oficial de la Comunitat Valenciana la resolució complementària corresponent a l'expedient 146/11-AIA Requena.  
  
«Resolució complementària de declaració d'impacte ambiental  
Expedient: 146/11-AIA.  
Títol: central de biomassa.  
Promotor: Central de Biomasa de la Vega, SLU.  
Autoritat substantiva: Direcció General del Canvi Climàtic i Qualitat Ambiental.  
Localització: parcel·la 283, del polígon 12, del terme municipal de Requena (València).  
  
Antecedents  
La Direcció General de Gestió del Medi Natural i Territorial va emetre el 2 de març de 2012, declaració d'impacte ambiental favorable, amb condicionants, relativa al projecte d'una central de biomassa, a ubicar en la parcel·la 283, del polígon 12, del terme municipal de Requena (València), el promotor del qual és Central de Biomasa de la Vega, SLU.  
El 3 de març de 2014, la Direcció Territorial de València remet al Servei d'Avaluació d'Impacte Ambiental documentació complementària:  
Certificat d'informació pública, al·legacions, escrit del promotor responent a les al·legacions i documentació annexa.  
L'escrit del promotor Central de Biomasa de la Vega, SLU, amb data 21 de maig de 2013, indica que desisteix de l'anterior sol·licitud de declaració d'interés comunitari, presentada en gener de 2011 i sol·licita una nova declaració d'interés comunitari, per a una planta de generació elèctrica mitjançant biomassa de 15 MWe, vinculant a més de la parcel·la 283, les parcel·les 262, 689 i 259 del mateix polígon 12, totes elles del mateix terme municipal de Requena i sol·licita que siga inclosa junt amb l'autorització ambiental integrada (AAIII/2010/8/46).  
El tràmit d'informació pública de la sol·licitud d'autorització ambiental integrada es va dur a terme mitjançant la inserció de l'anunci corresponent en el DOCV número 7067 amb data juliol de 2013, i en el tauler d'anuncis de l'Ajuntament de Requena, es van presentar al·legacions i contestació a aquestes per part del promotor.  
El 12 de juny de 2014, el Servei d'Avaluació d'Impacte Ambiental informa el Servei de Protecció i Control integrat de la Contaminació, i li comunica que per a incloure les noves parcel·les s'emetrà una resolució complementària a la declaració d'impacte ambiental emesa en data 2 de març de 2012, en què conste la nova identificació cadastral.  
  
El 23 de febrer i 21 d'abril de 2016, el Servei de Lluita Contra el Canvi Climàtic i Prevenció i Control de la Contaminació sol·licita al Servei d'Avaluació d'Impacte Ambiental la resolució complementària en què conste la nova identificació cadastral, per a incloure-hi les noves parcel·les 262, 689 i 259 en l'expedient d'avaluació d'impacte ambiental.  
  
Objecte de la modificació al projecte  
L'objecte del projecte és l'obtenció de l'autorització ambiental integrada per a la instal·lació d'una planta de generació d'energia elèctrica mitjançant biomassa, amb emplaçament en la parcel·la 283, formant part de la parcel·la 720, vinculant a l'esmentada activitat les parcel·les 262, 689 i 259.  
En estar la parcel·la en sòl no urbanitzable, es va sol·licitar-la declaració d'interés comunitari, i es van trobar dificultats per a la concessió d'aquesta, a causa de l'incompliment de l'ocupació màxima de l'activitat en la parcel·la, per tant, s'adquireixen els terrenys limítrofs per a complir les ràtios d'ocupació que permet la normativa aplicable.  
Segons la documentació aportada les parcel·les que s'afegiran es mantindran en el seu estat natural, totes seran considerades la mateixa unitat als efectes d'ordenació urbanística, i el total de la parcel·la són 57.532 m², la instal·lació ocupa 16.019 m².  
El projecte no ha variat respecte al ja avaluat, per tant no modifica els condicionants descrits en la declaració d'impacte ambiental, excepte la incorporació de noves parcel·les annexes a la instal·lació, complint així la LSNU 10/2004 que permet només un 50 % de construcció o edificació. Totes les edificacions s'ubicaran en la parcel·la 283, per la qual cosa ambientalment no s'ha considerat la necessitat de fer cap valoració per no modificar-se la instal·lació.  
Per tant, la modificació implica l'ampliació de la superfície en què es va a implantar la mercantil Central de Biomasa de la Vega, SLU, que s'ubicarà en la parcel·la 283 del polígon 12, amb aquesta ampliació s'afegiran les parcel·les 262, 689 i 259 totes elles en el polígon 12, del mateix terme municipal.  
La resta de condicions de l'activitat no seran modificades respecte a allò ja avaluat pel Servei d'Avaluació d'Impacte Ambiental, en conseqüència, s'hauran de complir tots i cada un dels condicionants inclosos en la declaració d'impacte ambiental, formulada el 2 de març de 2012.  
  
  
Consideracions jurídiques  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució complementària  
  
Primer  
El projecte de «central de biomassa», el promotor del qual és Central de Biomasa de la Vega, SLU, ubicat en la parcel·la 283 del polígon 12 del terme municipal de Requena (València), quedant vinculades a aquesta les parcel·les 262, 689 i 259 del polígon 12 del terme municipal de Requena, i preses en consideració les noves circumstàncies, en les quals no es produeix cap modificació respecte a l'avaluat anteriorment basant-se en les quals es va emetre la declaració d'impacte ambiental favorable condicionada en data 2 de març de 2012.  
Es manté la declaració d'impacte ambiental, amb el consegüent compliment de cada un dels condicionants, que no varien, i s'hi introdueix la modificació següent:  
La ubicació de la instal·lació de la central de biomassa promoguda per Central de Biomassa de la Vega, SLU, queda ubicada en les parcel·les283, 262, 689 i 259 del polígon 12, del terme municipal de Requena (València).  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjudici que puguen utilitzar-se els mitjans que en defensa dels seus drets i interessos estimen pertinents.  
  
Tercer  
Publicar en el Diari Oficial de la Comunitat Valenciana la present resolució complementària de declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
  
València, 23 de maig de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 27 de juny de 2016.- El director general de Medi Natural i d'Avaluació Ambiental: Antoni Marzo i Pastor.